Giorgio Armani

Giorgio Armani, ganet d'an 11 a viz Gouere 1934 e Piacenza (Italia) ha marvet e Milano d'ar 4 a viz Gwengolo 2025 Le styliste italien Giorgio Armani est mort, Paris-Match, 04/09/2025, a oa ur stilour italian, saver ar strollad Giorgio Armani Pennad diwar-benn e varv war lec'hienn an embregerezh (lennet d'ar 04/09/2025), brudet evit e zilhad paotred ha merc'hed. Kroget eo e vrud en e labour gant Cerruti 1881. Abaoe krouidigezh an embregerezh Armani eo bet ledet an aferioù, n'eo ket hepken war bed ar giz met ivez war tachenn ar sonerezh, ar sport hag al letioù pinvidik.
 Yaouankiz 
Giorgio Armani a oa bet ganet d'an 11 a viz Gouhere 1934 e kêr Piacenza e norzh Italia. Mab e oa da Ugo Armani, kontaouer evit un embregerezh dezougen, ha da Maria Raimondi. Desavet eo bet asambles gant ur breur koshoc'h, Sergio, hag ur c'hoar yaouankoc'h, Rosanna. Paour e oa bet ar familh e-kerzh an Eil Brezel-bed, hag eñ a oa bet devet garv gant un obuzenn kanolierezh didarzh met a oa tarzhet p'en doa c'hoariet gantañ. Pa oa skoliataet en eil derez el lise skiantel Leonardo da Vinci e Milano, Giorgio Armani en doa bet c'hoant da labourat er medisinerezh, dreist-holl goude bezañ bet lennet ar romant The Citadel gant A. J. Cronin. Enskrivet e oa e skourr medisinerezh skol-veur Milano. E 1953, goude tri bloaz studioù e oa aet kuit evit emezeliñ en tirlu italian. Dre ma oa un den desket e oa bet kaset da ospital milourel Verona, hag eno e oa bet o welet abadennoù en Arena. Goude-se en doa klasket un hent micherel all.
 Daveennoù 

Rummad:Ganedigezhioù 1934
Rummad:Marvioù 2025
Rummad:Stilourien
Rummad:Tud Italia